proiect

**Hotărîrea Guvernului**

**nr.\_\_\_\_\_\_\_ din \_\_\_\_\_\_\_\_\_\_\_\_2015**

mun. Chişinău

**Cu privire la modificarea şi completarea Hotărârii Guvernului**

**nr. 391 din 19.04.2000**

Guvernul HOTĂRĂŞTE:

1. Hotărârea Guvernului nr. 391 din 19.04.2000 „Cu privire la crearea Unităţii de coordonare, implementare şi monitorizare a proiectului de restructurare a sistemului Sănătăţii finanţat de Banca Mondială” cu modificările şi completările ulterioare (Monitorul Oficial al Republicii Moldova nr. 46-49/475 din 27 aprilie 2000), se modifică şi se completează după cum urmează:

1) Pe tot parcursul textului cuvintele „proiectului de restructurare a sistemului Sănătăţii finanţat de Banca Mondială” se substituie cu cuvintele ”proiectelor în domeniul sănătăţii”, la cazul gramatical corespunzător, iar denumirea „Unitatea de coordonare, implementare şi monitorizare a proiectelor în domeniul sănătăţii” se completează în faţă cu cuvintele „Instituţia Publică” la cazul gramatical corespunzător.

2) Preambulul va avea următorul conţinut: „În scopul eficientizării proiectelor de asistenţă tehnică şi financiară în domeniul sănătăţii şi pentru coordonarea activităţilor din cadrul acestora, Guvernul hotărăşte:”.

3) La pct. 1 cuvintele „proiectului în cauză” se substituie prin cuvintele „proiectelor în domeniul sănătăţii în derulare, finanţate din surse donatoare externe, coordonate de Unitate”.

4) La pct. 2 alin. 1 se exclude.

5) După pct. 2 se completează cu un punct nou pct. 21 cu următorul cuprins: „21. Se stabileşte că, în caz de eliberare din funcţiile deţinute de membrii Consiliului de administrare, funcţiile lor vor fi exercitate de persoanele nou-desemnate în funcţiile respective de către instituţiile abilitate, fără emiterea unei noi hotărîri de Guvern.”

6) Pct. 3 şi 4 se abrogă.

2. Anexa nr. 1 se abrogă.

3. Anexa nr. 2 la Hotărîrea Guvernului nr. 391 din 19 aprilie 2000 devine Anexa nr 1, se modifică şi se completează după cum urmează:

1) pe tot parcursul textului cuvintele „proiectului de restructurare a sistemului Sănătăţii finanţat de Banca Mondială” se substituie cu cuvintele „proiectelor în domeniul sănătăţii”, cuvântul „proiect” se substituie cu cuvântul „proiecte”, cuvîntul „tender” se substituie cu cuvîntul „licitaţie”, cuvîntul „firme” se substituie cu cuvîntul „agent economic / organizaţie” la cazul gramatical corespunzător, cuvintele „Banca Mondială”, „Băncii Mondiale” se exclud.

În tot textul cuvintele „Comitetul de supraveghere” se substituie cu cuvintele ”Consiliul de administrare”;

2) la pct. 2 cuvintele „str. Şciusev 101” se substituie cu cuvintele „ str. Toma Ciorba 18 A”;

3) la pct. 4 cuvintele „ proiectului de restructurare a sistemului sănătăţii publice finanţat de Banca Mondială” se substituie prin cuvintele „proiectelor în domeniul sănătăţii”, iar cuvintele „proiectului în cauză” se substituie prin cuvântul „acestora”;

4) la pct. 5 cuvintele „alte organisme” se substituie prin cuvântul „organismele”;

5) la pct. 6 cuvintele „Băncii Mondiale şi altor organizaţii internaţionale implicate la solicitarea acestora” se substituie cu cuvintele „organismelor internaţionale donatoare”;

6) pct. 7 se modifică şi se completează după cum urmează:

la lit a) după cuvântul „implementarea” se completează cu cuvintele ”coordonarea, monitorizarea şi evaluarea”;

lit. b) se exclude;

la lit. d) cuvintele „ale altor organizaţii” se substituie cu cuvintele „organizaţiilor”;

la lit. e) cuvintele „şi altor organisme internaţionale” se substituie cu cuvintele „organismelor internaţionale donatoare”;

la lit. h) cuvântul „organizaţii” se substituie prin cuvântul „ organizaţiilor”;

la lit. i) cuvintele „sau ale altor organizaţii” se substituie prin cuvântul „organizaţiilor”;

lit. m) se exclude;

7) la pct. 9, alin. doi cuvintele ”şi alte organisme internaţionale” se substituie cu cuvintele „organismele internaţionale donatoare”;

8) la pct. 11, lit. a) cuvintele ”şi/sau alte” se exclud, după cuvântul „internaţionale” se completează cu cuvântul „donatoare”;

9) la pct. 12 cuvintele „şi alte organisme internaţionale” se substituie cu cuvintele „organismelor internaţionale donatoare”;

10) la pct. 14 cuvintele „Comitetului de supraveghere a valorificării asistenţei tehnice acordate de Banca Mondială pentru reformarea sistemului sănătăţii” se substituie cu cuvintele ”Consiliului de administrare a Instituţiei Publice ”Unitatea de coordonare, implementare şi monitorizare a proiectelor în domeniul sănătăţii”;

11) la pct. 15 cuvintele „conform criteriilor şi condiţiilor stabilite de Banca Mondială şi Ministerul Finanţelor” se substituie cu cuvintele „de către Consiliul de administrare în conformitate cu criteriile şi condiţiile stabilite de prevederile Acordurilor de finanţare, dintre Unitate şi donator”;

12) la pct. 16 cuvintele „Băncii Mondiale” se substituie prin cuvintele „organismelor internaţionale donatoare”;

13) la pct. 17 cuvintele „hotărâre de Guvern” se substituie prin cuvintele „ordin al ministrului sănătăţii, în calitatea sa de preşedinte al Consiliului de administrare a Instituţiei Publice ”Unitatea de coordonare, implementare şi monitorizare a proiectelor în domeniul sănătăţii”, cuvintele „cu Ministerul Finanţelor şi Ministerul Sănătăţii” se substituie prin cuvintele „Consiliul de administrare”;

14) pct. 17 se completează cu punctul 171 cu următorul cuprins:

„171 Funcţiile depline ale directorului executiv, în lipsa acestuia, sunt exercitate de către o altă persoană, desemnată prin ordin al ministrului sănătăţii. Persoana desemnată poartă răspundere personală pentru legalitatea, veridicitatea şi corectitudinea actelor semnate.”;

15) pct. 19 se completează cu pct. 191 cu următorul conţinut: „191 Consiliul are următoarea componenţă:

Ministru al sănătăţii, preşedinte al Consiliului;

Direcţia analiză, monitorizare şi evaluare a politicilor şi coordonarea asistenţei externe sectoriale din cadrul Ministerului Sănătăţii va asigura secretariatul.

Membri:

Viceminiştri ai sănătăţii, finanţelor şi economiei,

reprezentanţi ai partenerilor de dezvoltare, în funcţie de proiectele în derulare,

reprezentanţi ai societăţii civile.

Componenţa nominală a Consiliului de administrare se aprobă prin ordin al ministrului.”

16) la pct. 21, alin. doi, cuvintele „Guvernului Republicii Moldova şi Băncii Mondiale” se substituie cu cuvintele „Ministerului Sănătăţii”;

17) se completează în final cu următoarele alineate:

„aprobă rapoartele trimestriale şi anuale de activitate ale Unităţii;

 supraveghează utilizarea mijloacelor financiare ale Unităţii conform destinaţiei şi devizului de cheltuieli stabilite;

 stabileşte perioada evaluării performanţei directorului executiv al Unităţii;

 aprobă termenii de referinţă pentru directorul executiv, condiţiile şi prevederile contractului cu directorul executiv al Unităţii;

aprobă cheltuielile administrative ale Unităţii;

aprobă alte măsuri necesare pentru realizarea sarcinelor Unităţii.”;

18) pct. 21 se completează cu punctul 211 cu următorul cuprins:

„211 Preşedintele Consiliului are următoarele atribuţii:

 reprezintă Consiliul în relaţiile cu instituţiile naţionale şi internaţionale,

convoacă şi prezidează şedinţele ordinare şi extraordinare ale Consiliului;

semnează deciziile şi procesele-verbale ale şedinţelor Consiliului.”;

19) pct. 21 se completează cu punctul 212 cu următorul cuprins:

„212 Secretarul Consiliului este reprezentant al Ministerului Sănătăţii şi are următoarele atribuţii:

organizează şi asigură convocarea şedinţelor Consiliului;

pregăteşte şi prezintă materialele pentru şedinţele Consiliului;

întocmeşte şi semnează procesele-verbale ale şedinţelor Consiliului;

asistă preşedintele şi membrii Consiliului în perioada dintre şedinţe;

asigură evidenţa, păstrarea şi arhivarea documentelor şi a altor materiale ale Consiliului;

realizează alte sarcini menite să asigure funcţionarea eficientă a Consiliului.”

20) la pct. 25 se completează cu un alin. nou: „se angajează pe un termen ce nu depăşeşte 4 ani”, la alin. cinci cuvintele „Băncii Mondiale” se substituie cu cuvintele „organismelor internaţionale donatoare”;

21) la pct. 28 cuvintele „încredinţat unui auditor străin, selectat prin procedura de tender şi acceptat de Banca Mondială şi Ministerul Finanţelor” se substituie cu cuvintele „conform prevederilor legislaţiei naţionale şi cerinţelor organismelor internaţionale donatoare”.

**Prim-Ministru**

**al Republicii Moldova Chiril GABURICI**

**Contrasemnează:**

Ministrul sănătăţii Mircea Buga

Ministrul finanţelor Anatol Arapu

Ministrul justiţiei Vladimir Grosu